OSNOVNA ŠKOLA NIKOLE TESLE, MIRKOVCI

TRG NIKOLE TESLE 1

32100 VINKOVCI


KLASA: 602-02/17-01/84

URBROJ: 2188-30-10-17-1

**ŠKOLSKI PREVENTIVNI PROGRAM**

**ŠK. GOD. 2017./2018.**

***(prilog Godišnjeg plana i programa škole)***



Pedagog

Alen Turjak

**Osnovna škola Nikole Tesle, Mirkovci**

Imenovanje članova školskog povjerenstva u školskom preventivnom programu suzbijanja zlouporabe sredstava ovisnosti:

Školsko povjerenstvo:

1. Vesna Batković, ravnatelj,

2. Alen Turjak, pedagog i koordinator ŠPP-a,

3. Željka Cvrković Karloci, nastavnica prirode, biologije i kemije,

4. Silvija Faletar, vjeroučiteljica,

5. Ana Naplačić, nastavnica hrvatskog jezika,

6. Dora Mandić, učenica,

7. Snježana Vulić, roditelj.

U provedbi preventivnog programa sudjeluju svi djelatnici OŠ Nikole Tesle, Mirkovci koji su koordinirani od strane povjerenstva te ga koriste u svakodnevnom radu i odnosu prema učenicima škole. U preventivni program uključeni su i roditelji učenika, učenici, Hrvatski zavod za javno zdravstvo (HZJZ), Agencija za odgoj i obrazovanje (AZOO), Ministarstvo unutarnjih poslova RH (MUP) te ostale relevantne institucije i udruge. Preventivni je program i sastavnica provođenja zdravstvenoga (ZOO) te građanaskoga odgoja i obrazovanja (GOO) u školi.

ravnateljica

Vesna Batković, prof.

**Zadaci povjerenstva:**

bd14755_ educirati se za provedbu preventivnih aktivnosti (stručno usavršavanje AZOO, škola)

bd14755_ unaprijediti zdravstvenu zaštitu učenika (ZOO, ZZJZ Vinkovci, Gradsko društvo Crvenog križa, Vinkovci)

bd14755_ unaprijediti edukaciju djece o zdravom razvoju i životu (ZOO, GOO)

bd14755_ educirati roditelje (predavanja) od strane stručne službe u školi

bd14755_ sudjelovati u organizaciji kreativnih aktivnosti za korisno provođenje slobodnog

vremena učenika (GOO)

bd14755_ putem roditeljskih sastanaka i individualnih savjetovanja poticati uspješno roditeljstvo te predlagati načine provođenja slobodnog vremena učenika

bd14755_ provoditi diskretni zaštitni program za učenike iz rizičnih skupina

bd14755_ kontinuirano odgojno djelovati na sve oblike neprihvatljivog ponašanja kod učenika

bd14755_ pružiti pomoć u rješavanju kriznih situacija u obitelji

bd14755_ izgrađivati samopoštovanje kod učenika i školu ustrojiti na način da svako dijete uz

vlastiti rad i razne aktivnosti može doživjeti uspjeh ili pohvalu

bd14755_ unutar škole promicati uspješnu i iskrenu dvosmjernu komunikaciju učitelja i učenika

bd14755_ kroz radionice, parlaonice, predavanja te individualne i grupne razgovore, kroz satove sati razredne zajednice naglasak staviti na razvijanju vještine odolijevanja nagovoru vršnjaka, razvijanju navika koje vode zdravom i produktivnom životu, razvijanju orijentacije prema budućnosti, što uključuje nastavak školovanja i razvitak odgovornosti za sebe i druge, razvijanju strategije kojom će se nositi s osjećajem odbijanja, frustracijama, razočarenjima, pomoći djeci da razviju pozitivan odnos prema sebi i svojim sposobnostima, poučavanju učenika da znaju kod koga, osim kod vršnjaka, zatražiti pomoć od ljudi kojima učenici vjeruju, ...

bd14755_ organizirati kvizove znanja o štetnosti alkohola, droge, cigareta i igranja igara na sreću

bd14755_ uključiti učenike u razne sportske aktivnosti te obilježavati razne dane preveniranja loših navika (pušenje, konzumiranje alkohola, klađenje i igranje igara na sreću, …)

bd14755_ kod učenika razvijati negativne stavove prema ovisnosti putem pisanja literarnih te likovnih radova

bd14755_ poticati učenike na samostalan rad – izrada plakata o štetnosti alkohola, pušenja, konzumiranja droge, okretanju zdravom načinu života

* sudjelovati na predavanjima i aktivima vezanim uz temu prevencije ovisnosti
* poticati zdrav natjecateljski duh te prevenirati agresivnost i nesportsko ponašanje
* Pružiti učenicima s primjerenim oblikom školovanja adekvatan i nesmetan psihosocijalni razvoj, sukladno njihovim mogućnostima
* Uputiti učenike na značajke održivog razvoja kako bi unaprijedili kvalitetu života u zajednici te skrbili o zajedničkoj imovini (volontiranje; aktivno građanstvo)

**UVOD**

Temeljni je cilj ovog školskog preventivnog programa sprečavanje zlouporabe sredstava ovisnosti kroz odgojne i obrazovne sadržaje te smanjivanje interesa mladih za uzimanjem sredstava ovisnosti, igranja igara na sreću te nasilnog rješavanja problema i sukoba, posebice u školi i sportskim terenima. Važno je promicati zdrav načina življenja te izgrađivati pozitivne moralne vrednote u kojima temeljno mjesto zauzimaju obiteljski dom i škola, s obzirom da su to mjesta gdje mladi provode većinu svojega vremena.

Relevantna istraživanja u Hrvatskoj pokazala su da 85% ispitanika svoj put prema ovisnostima o ilegalnim drogama počinje prije navršene 16. godine života, dakle još u osnovnoškolskoj dobi. U tom se uzrastu sve veći broj učenika počinje i kockati tj. baviti igrama na sreću (sportska kladionica, lutrija, ...).

Problem s drogom u 37% slučajeva prva otkriva obitelj, u 34% slučajeva povjerava se sam ovisnik, policija prva reagira u 16% slučajeva, dok vrlo malen broj otkriva škola ili liječnik. Upravo zbog ovih razloga potrebno je aktivirati djelatnike škole, pojačati suradnju s roditeljima učenika, još učestalije promicati zdrave stilove života, jer poznato je da kvalitetno življenje djece smanjuje rizik korištenja droga i ostalih štetnih tvari. Pritom prvenstveno mislimo na življenje koje će svakog pojedinca, sa svim njegovim specifičnim potrebama, učiniti zadovoljnim. Mladi koji su nezadovoljni sobom i svijetom oko sebe, koji ne nalaze smisla i perspektive svog življenja, pod znatno su većim rizikom da prihvate drogu/sredstva ovisnosti kao svoju životnu alternativu.

Stoga samo uravnoteženo zadovoljavanje psihičkih, materijalnih, socijalnih, bioloških, kulturnih i duhovnih potreba može pomoći u formiranju takve osobe koja će imati snage za prilagođavanje i kojoj droga neće biti potrebna.

Škola je jedini državni organizirani sustav koji može sustavno skrbiti o dobrobiti djece te im pružiti, osim obrazovne građe, odgovore na pitanja za kojima tragaju tijekom odrastanja . To je jedini društveni resurs koji na jednom mjestu može okupiti mnogo djece, roditelja i drugih institucija na razini lokalne zajednice. Ukoliko se odgoj postavi na najbitnije mjesto u školskom sustavu, tek tada možemo odgajati djecu na način da budu odgovorni za svoje postupke i sami odluče što će činiti tijekom života kako bi postali nositelji i sukreatori društva u kojemu žive.

# CILJEVI:

bd14755_ Djelovati na smanjivanje interesa mladih za uzimanjem sredstava ovisnosti (ZOO, GOO)

bd14755_ Provoditi zaštitu cjelokupne osnovnoškolske populacije djece

bd14755_ Diskretnim zaštitnim programom (dodatnim mjerama) pojačano zaštititi učenike pod povećanim rizikom: učenike s teškoćama u ponašanju (depresivni, nezadovoljni, bez samopoštovanja), učenike iz rizičnih obitelji (disfunkcionalnih ili razorenih)

* Provoditi posebne programske aktivnosti za rano otkrivanje konzumenata alkoholnih pića te raznih oblika droge
* Poticati odgovornost za vlastita djela i odluke te naglašavati djeci njihova prava, ali i obveze

# ZADAĆE:

bd14755_ Isticati važnost izgradnje samopoštovanja (pozitivne slike o sebi) kod djece. Čitavo školsko ozračje mora podržavati dobru volju i uvažavanje drugih osoba. Školu ustrojiti

na način da svako dijete uz vlastiti rad i razne aktivnosti može doživjeti uspjeh, pohvalu, nagradu (pedagoške radionice, idnividualni i grupni razgovori)

bd14755_ Podupirati obitelj u održavanju komunikacije djeteta s roditeljima. Pomoći otuđenim obiteljima gdje djeca osjećaju nedostatak povezanosti s roditeljima (individualni razgovori te grupni za one roditelje ili obitelji s istim problemima)

bd14755_ Unutar same škole promicati uspješnu i iskrenu dvosmjernu komunikaciju učitelja i učenika (uključivati učenike u sve veći broj izvannastavnih te izvanškolskih aktivnosti)

bd14755_ Odgajati za zdrav život. Usmjeriti dijete zdravom razvoju (kroz afirmaciju u sportu, umjetnosti, raznim drugim slobodnim aktivnostima koje se nude u školi)

bd14755_ Kroz odgojne sadržaje poticati na razmišljanje i prihvaćanje pozitivnih životnih vrednota (nenasilno rješavanje sukoba, odgoj za demokratsko društvo, poticanje razvoja aktivnog građanina)

* Unaprijediti zdravstvenu zaštitu i edukaciju djece (ZOO, GOO; stvoriti zdrave higijenske navike te zdrav odnos prema okolišu)
* prihvatiti i uspješno integrirati u razredne odjele djecu s posebnim potrebama te djecu s primjerenim oblikom školovanja

# USTROJ:

###### Učenike škole (a posebice one s povećanim rizikom) uključiti u:

bd14755_ sportske aktivnosti u školi (nogomet, stolni tenis, …)

bd14755_ sportske aktivnosti izvan škole (sportski klubovi, društva)

bd14755_ slobodne aktivnosti za slobodno vrijeme/izvannastavne aktivnosti (folklor, umjetničke grupe, dramske grupe, filmska radionica, …)

bd14755_ uređenje školskih prostora, proslave, plesove, postavljanje školskih izložbi, sandučić povjerenja

bd14755_ organizirane izlete i obilaske (boravak u prirodi, ekološke radionice)

# SMJERNICE OSMIŠLJAVANJA ŠPP-a

**1)** Preventivni program za učenike:

* + - kroz redovnu nastavu
    - kroz izbornu nastavu
    - kroz satove razrednika
    - kroz izvannastavne aktivnosti

**2)** Program stručnog usavršavanja i svih oblika edukacije učitelja i stručnih suradnika škole (školska knjižničarka i pedagog)

**3)** Program edukacije za roditelje učenika (putem sjednica Vijeća roditelja, sastanaka s grupom roditelja, individualnih savjetovanja roditelja te upućivanje roditelja na relevantne institucije, zajednički rad s učenicima tijekom integriranih dana)

**4)** Program suradnje s vanjskim suradnicima: liječnikom školske medicine, Centrom za prevenciju zlouporabe droga, nadležnim službama Gradskog poglavarstva i Ministarstva znanosti i obrazovanja, Centrom za socijalnu skrb (po potrebi i mogućnostima), MUP RH

**5)** Program socijalne zaštite učenika

**Program stručnog usavršavanja učitelja i stručnih suradnika:**

* + - seminari i edukacije u organizaciji Ministarstva znanosti i obrazovanja (MZO) te Agencije za odgoj i obrazovanje (AZOO)
    - seminari i edukacije izdavačkih/nakladničkih kuća
    - predavanja i diskusije na sjednicama Učiteljskih vijeća i Tima za kvalitetu. Svi učitelji trebaju u svoje planove stručnog usavršavanja uvrstiti stručnu literaturu vezanu uz štetnosti ovisnosti te poticanja nenasilnog rješavanja sukoba

**Program edukacije za roditelje:**

* + - stručno-pedagoška savjetodavna pomoć obitelji u ostvarenju odgojne zadaće
    - roditelje uključiti u provedbu zajedničkog programa odgojnog djelovanja
    - zajedničko praćenje provedbe preventivnog programa te vrednovanja (Povjerenstvo)

## Program suradnje s vanjskim suradnicima:

* + - pojačati zdravstvenu zaštitu učenika. Organizirati predavanja s temama koje promiču zdrav način života. Povezati liječnika, roditelja, školu te lokalnu zajednicu (udruge, klubovi, društva, …)

# RAZRADA AKTIVNOSTI ŠPP-a

bd14755_ Otvaranje škole učenicima i ponuda provođenja slobodnog vremena: druženje, igra, radionice, športska natjecanja i turniri. Posebnu pozornost posvetiti poticanju visokorizične djece da se uključe i ustraju u tako organiziranu okruženju (djeca s izraženom agresivnosti, djeca rastavljenih roditelja, učenici rizičnih oblika ponašanja i sl.)

bd14755_ Afirmacija uspješnog roditeljstva. Organizirati predavanja, voditi individualno savjetovalište i razgovore s djecom i roditeljima zajedno. Poticati na pomoć djetetu te uputiti na pomoć kod vanjskih suradnika

bd14755_ Diskretni zaštitni program zaštite visokorizične populacije učenika prevencijom neuspjeha u učenju, praćenjem događanja u životu i obitelji učenika, diskretnim posvećivanjem pažnje, strpljenja i razumijevanja.

bd14755_ Zaustavljanje izdvajanja problematične djece.

bd14755_ Razred kao terapijska zajednica.

bd14755_ Pomoć učeniku u rješavanju kriznih situacija.

* Pomoć učeniku u nalaženju načina za prihvatljivim oblicima samopotvrđivanja i izgradnje samopoštovanja.
* Pomoć u integraciji učenika s posebnim potrebama u razrednim odjelima

# OBLICI RADA

bd14755_ savjetovanje

bd14755_ radionice

bd14755_ grupni i individualni rad

bd14755_ predavanja

* parlaonice
* izvannastavne aktivnosti

# SURADNJA S RODITELJIMA I OSTALIM ČIMBENICIMA

Program mora obuhvatiti sve moguće oblike suradnje s roditeljima. Posebno treba naglasiti potrebu ostvarenja suradnje i pomoći s Ministarstvom znanosti i obrazovanja (MZO), Gradskim uredom za obrazovanje i šport te Agencijom za odgoj i obrazovanje (AZOO).

**ŠKOLSKI PREVENTIVNI PROGRAM SUZBIJANJA ZLOUPORABE SREDSTAVA OVISNOSTI TE NEPOŽELJNIH OBLIKA PONAŠANJA**

**SKRB O PRAVILNOM I ZDRAVOM RAZVOJU DJECE**

(Plan i program)

1. Sukladno utvrđenim nastavnim planovima i programima ugraditi i dosljedno provoditi odgojne ciljeve u svakom nastavnom predmetu.

* NOSITELJI: učitelji razredne i predmetne nastave
* ROK: kontinuirano tijekom nastavne godine

1. Satovi razredne zajednice:

* kroz satove razredne zajednice osmisliti teme kao: razmišljanje o sebi, stvaranje pozitivnih moralnih stavova i vrijednosti u odnosu s okolinom, odnosi u obitelji, sadržaji u slobodno vrijeme, odgovorno ponašanje
* teme prikazane u izvedbenom planu građanskog odgoja i obrazovanja za šk. god. 2017./2018.
* NOSITELJI: razrednici, ravnateljica, stručna služba (M. Saulić, A. Turjak)
* Rok: kontinuirano tijekom nastavne godine

1. Prirodna grupa nastavnih predmeta:

* predavanja o očuvanju zdravlja, zdravim stilovima života, ekologiji, spolnosti, prevenciji zlouporabe sredstava ovisnosti
* sastavnice zdravstvenog odgoja i obrazovanja
* NOSITELJI: učitelji prirode, biologije, kemije (M. Zec, Ž. Cvrković Karloci, T. Zgonjan)
* ROK: kontinuirano

1. Provedbom nastavnog predmeta tjelesne i zdravstvene kulture razvijati važnost stjecanja rekreativnih navika i zdravih stilova života, prilagođenih individualnim potrebama učenika.

* NOSITELJI: učitelji tjelesne i zdravstvene kulture (M. Zulumović, V. Šekuljica)
* ROK: kontinuirano tijekom nastavne godine

1. Kroz nastavne predmete s područja tehničke kulture i znanosti popularizirati informatičku povezanost, razvoj stvaralaštva među djecom i mladeži s ciljem razvoja kreativnosti grupe kao i svakog pojedinca.

* NOSITELJ: učitelj tehničke kulture i informatike (D. Vukić, I. Žunac, Z. Stanisavljević, S. Seferović)
* ROK: kontinuirano

1. Unapređivati uvjete za nastavu tehničke kulture, te tjelesne i zdravstvene kulture adaptacijom, opremanjem tehničkih radionica, školskih športskih dvorana i športskih igrališta

* NOSITELJI: učitelji tjelesne i zdravstvene kulture, ravnateljica (M. Zulumović, V. Šekuljica, V. Batković)
* ROK: kontinuirano

1. Osnovati kolegij sačinjen od učitelja tjelesne i zdravstvene kulture i pedagoga sa zadatkom da izradi poseban program kojim bi se učenike sklone asocijalnom ponašanju usmjeravalo prema tjelesnim aktivnostima i športu. Unutar navedenog programa:

* organizirati redovne tjelesne aktivnosti i igre ciljane skupine učenika
* omogućiti učenicima da sami kreiraju, odnosno da se uključe u aktivnosti po vlastitom izboru
* organizirati natjecanje unutar škole uz odgovarajuću valorizaciju i isticanje uspješnih
* poticati učenike na posjete športskim priredbama
* informirati učenike o već afirmiranim programima i akcijama s područja rekreacije i športa (»Svjetski dan sporta«, »Olimpijski dan« i ”Nogometni turnir: Bez psovanja!”) i usmjeravati ih na sudjelovanje u njima
* NOSITELJI: zaposlenici škole ROK: kontinuirano (V. Batković, A. Turjak)

1. Unutar škole organizirati susrete sa poznatim vrhunskim športašima koji bi svojim osobnim pristupom i primjerom ukazali na pozitivna iskustva koja donosi bavljenje športom (po mogućnosti).

* NOSITELJI: ravnatelj, učitelji TZK-e, stručni suradnik, učiteljice RN-e
* ROK: kontinuirano

1. Organizirati susrete i razgovore s poznatim mladim osobama – tehničkim stvaraocima i znanstvenicima kao i posjete tehničkim ustanovama, kako bi se tehnička znanost popularizirala, a učenici uvidjeli korist bavljenja ovom vrstom posla (prema mogućnostima).

* NOSITELJI: ravnatelj, učitelj tehničke kulture, stručni suradnici
* ROK: kontinuirano

1. Opremanje školskih knjižnica stručnom literaturom i školskom lektirom (u okviru materijalnih mogućnosti škole)

* NOSITELJI: ravnateljica, knjižničarka (V. Batković, M. Saulić)
* ROK: kontinuirano

1. Razvijati uzajamnu suradnju s liječnicima školske medicine

* NOSITELJI: razrednici, stručni suradnici, liječnici školske medicine, zaposlenici u Centrima za socijalni rad i drugi vanjski stručnjaci (npr. defektolog, logoped)
* ROK: kontinuirano

1. Utvrditi program stručnog usavršavanja učitelja i stručnih suradnika kroz tribine seminare, savjetovanja, ogledna predavanja, stručne aktive i stručno pedagoške konzultacije u svezi s odgojnom problematikom, problemima ovisnosti o alkoholu u psihoaktivnim drogama.

* NOSITELJI: ravnatelj u suradnji s Gradskim uredom za obrazovanje i šport, Ministarstvom znanosti, obrazovanja i športa te drugim nadležnim ministarstvima i Centrom za prevenciju ovisnosti o drogama.
* ROK: kontinuirano

1. Stručno pedagoška pomoć obitelji u ostvarivanju odgojnih zadaća paralelno uz rad s učenicima.

* NOSITELJI: razrednici, stručni suradnik (A. Turjak)
* ROK: kontinuirano

1. Roditelje učenika uključiti u provedbu zajedničkog preventivnog programa zlouporabe sredstava ovisnosti.

* NOSITELJI: stručni suradnici, razrednici, ravnatelj
* ROK: kontinuirano

**RAZRADA AKTIVNOSTI**

*Aktivnosti ŠPP kroz nastavne predmete:*

**Hrvatski jezik**—kroz lektiru, filmsku i TV kulturu, izražavanje i stvaranje obrađuju se odnosi u obitelji, odgovornost za vlastite postupke, odrastanje, smisao postojanja, ljudskih vrijednosti i drugo. Kroz samostalan pismeni rad na određenu temu učitelji mogu identificirati učenike koji imaju osobnih ili obiteljskih problema a koji bi ih mogli dovesti u skupinu djece rizičnog ponašanja te na osnovu toga mogu na vrijeme intervenirati. Poticanje navedenoga kroz medijsku kulturu (A. Jelčić, N. Matić, A. Naplačić, I. Lešić, učiteljice RN)

**Likovna kultura** – kroz likovno izražavanje i stvaranje učenici iskazuju vlastitu osobnost, probleme. Pomnim praćenjem i analizom otkrivati učenike rizične skupine ponašanja. Tijekom rada učenika razvijati upornost u radu, preciznost, kreativnost, osjećaj za boje, estetske vrijednosti (T. Meščić, učiteljice RN)

**Tjelesna i zdravstvena kultura** – razvijati fizičku kondiciju kod učenika, motoriku, koordinaciju pokreta, razvijati zdravstveno-higijenske navike, podučavati ih očuvanju i unapređivanju zdravlja, pravilnoj prehrani te o štetnostima ovisnosti (M. Zulumović, V. Šekuljica, učiteljice RN); poticati važnost učestalog bavljenja fizičkim aktivnostima radi prevencije mnogih bolesti te prekomjerne težine djece

**Priroda i društvo** – podučavati učenike zdravom životu, govoriti o neprijateljima zdravlja, o negativnim pojavama koje ugrožavaju ljudsko zdravlje. (Ž. Cvrković Karloci, M. Zec, učiteljice RN-e)

**Priroda** – disanje (štetnost pušenja), Čovjek kao biološko biće, Pubertet i teškoće sazrijevanja, Alkohol, droga, pušenje, Zdrava prehrana, Zdravi život, Zaštita zdravlja, Zaštita prirode i okoliša. (Ž. Cvrković Karloci, M. Zec, učiteljice RN)

**Biologija** - Problemi odrastanja, Spolnost, Zarazne bolesti, Negativno samopotvrđivanje preko pušenja i pijenja alkohola, Recimo DA zdravom životu, Ekološka svijest, Virusi-AIDS i hepatitis, Biološka ovisnost čovjeka i okoline, Spolni odnos, Štetno djelovanje nikotina, alkohola i droga, Tabletomnija, Bolesti organa za disanje i krvotoka, Spolne bolesti, Kako sačuvati život i zdravlje. (Ž. Cvrković Karloci, M. Zec)

**Kemija** - Lijekovi- važnost pravilne upotrebe i doziranja, Što su to antibiotici i analgetici, Što su sedativi. (Ž. Cvrković Karloci, T. Zgonjan)

**Vjeronauk** - ukazivati učenicima na pozitivne oblike ponašanja kao i pozitivna osjećanja prema drugim ljudima, pozitivnim metodama stimulacije motivirati učenike za rad i učenje, razvijati kod učenika osjetljivost na probleme drugih te poučavati ih nesebičnom pomaganju. Također, prikazivati djeci razne vjerske uzore u svrhu prevencije mnogih neželjenih oblika ponašanja. (S. Faletar, J. Jović, A. Savić, S. Gajdašević)

**RAD ŠKOLSKOG PEDAGOGA**

- nadzirati rad nastavnika te ih upućivati na stručnu literature te moguću koleraciju nastavnog predmeta i ŠPP-a, uključujući i provođenje smjernica zdravstvenog i građanskog odgoja i obrazovanja

- organiziranje predavanja, parlaonica i kreativnih radionica za sve uzraste te vođenje izvannastavne aktivnosti

- ukazati na štetnosti i na neke novije oblike ovisnosti (kockanje, klađenje, ovisnost o računalima, uživanje „legalnih“ droga, …)

- evaluacija prezentiranog programa

- uključivanje učenika s posebnim potrebama u rad razrednih odjela kako bi ispunili svoj potencijal te se razvijali sukladno vlastitim potrebama, željama i interesima

- poticati prihvaćanje različitosti, zdrav načina življenja te bavljenje sportom

***Rad s učenicima na satovima razrednog odjela***

Osnovni cilj rada s učenicima je naučiti ih što više životnih stvari o kojima ne čuju kroz nastavu. Izvori informacija iz kojih djeca crpe svoja znanja o važnim životnim pitanjima vrlo često su neadekvatni, vrlo malo razgovaraju o tim problemima s roditeljima, pa bi im škola morala dati više odgovora na neka važna pitanja. Uputiti učenike na relevantne izvore o svim informacijama koje ih zanimaju, a prilagođeni su uzrastu djece (prevencija ovisnosti, bavljenje sportom, zdravim hobijima, …).

*Teme o kojima bi škola morala dati učenicima odgovore:*

23 sata! Još si vani? (suradnja s Centrom za socijalnu skrb i policijom)

Učenje i radne navike

Ovisnosti- zdravstveni odgoj

Pubertet i odrastanje

Što je to biološka, a što emocionalna zrelost

Psihološke promjene u pubertetu i odrastanje

Vršnjaci, tu smo

Nenasilno rješavanje sukoba

Preveniranje agresivnog ponašanja na sportskim terenima te huliganstva

Kada potražiti pomoć odraslih i prijatelja

Je li me lako nagovoriti

Kako samostalno donositi odluke i dr.

Teme Građanskog odgoja

Kako pomoći drugima?

**VREDNOVANJE**

U sklopu ŠPP kontinuirano će se vršiti evaluacija rada. Ona je potrebna kako bi voditelji grupnih i individualnih aktivnosti znali koliko je bio djelotvoran provedbeni program. Evaluacija pomaže da se na vrijeme uoče nedostaci te poboljšaju i unaprijede daljnje aktivnosti. Evaluaciju vrše:

- povjerenstvo ŠPP-a

- povjerenstvo Tima za kvalitetu

**ZAKLJUČAK**

Svrha svakog preventivnog programa ogleda se u krajnjem cilju koji želimo postići. Škola je kao odgojno-obrazovna ustanova, uz obitelj, ishodište odgoja svakog djeteta te mu treba pružiti svu pažnju i pripremiti ga da u životu samostalno i odgovorno donosi svoje odluke. Ukoliko se transparentno ne razgovara s djecom o bilo kojem vidu ovisnosti, tada se djeca, najčešće iz neznanja, mogu odati nečemu za što nisu spremna. Usmjeravanjem odgoja ka odgovornom ponašanju i raznim oblicima informiranja možemo postići prevenciju prije same prevencije – razina svijesti djeteta gdje će ono moći odvagnuti što je za njegov zdravi i nesmetani razvoj dobro, a što loše i prije same odrade načinjenih programa. Potrebno je i djeci dopustiti da urade svojevrsnu evaluaciju ponuđenih aktivnosti jer se i na taj način saznaju mogući novonastali problemi i potrebe djece te se ujedno i poboljšava svaki idući preventivni program.